#FFaz: pe 4 aprilie, Facultatea de Fizică a Universității din București își deschide porțile pentru elevii și studenții pasionați de știință

Vineri, 4 aprilie 2025, Facultatea de Fizică a Universității din București își deschide porțile pentru elevii și studenții pasionați de știință, în cadrul evenimentului FFaz2025. 
Evenimentul reprezintă, pentru participanți, cea mai bună ocazie de a vedea cum arată viața de student la fizică și de a explora universul fizicii prin ateliere interactive, laboratoare și experimente realizate de cercetători.
Înscrierile sunt deschise până pe 23 martie 2025, ora 12:00, și se realizează prin completarea formularului de înscriere disponibil aici. Numărul de participanți la eveniment este limitat, iar tinerii interesați sunt încurajați să se înscrie cât mai curând.
Participanții vor avea ocazia să descopere ce înseamnă viața de student la Fizică, să interacționeze cu profesori și cercetători și să afle mai multe despre programele de studii oferite de facultate. Programul evenimentului include sesiuni demonstrative în laboratoare, experimente desfășurate de institutele de cercetare și o prezentare a oportunităților academice și profesionale din acest domeniu.
Mai multe informații despre acest eveniment pot fi consultate pe pagina de Facebook a Facultății de Fizică a UB și pe pagina de Facebook a Asociației Studenților Fizicieni.
